Document ID: /fineweb-2-swissfilter-quality_10-filterrobots/filtered/01308.jsonl.gz/1587

Feja
Bashkësia Islame Shqiptare në Zvicër ju uron festën e Kurban Bajramit
Kurban Bajrami është festë që ka në vete vlerën e sakrificës, devotshmërisë, solidaritetit, humanitetit, drejtësisë e barazisë mes njerëzve
Bashkësia Islame Shqiptare në Zvicër të gjithë besimtarëve të fesë islame u ka uruar festën e Kurban Bajramit, që është të martën.
Urimi i plotë
Kam nderin dhe kënaqësinë e veçantë që në emër të Bashkësisë Islame Shqiptare në Zvicër, dhe në emrin tim personal t’u uroj festën e Kurban-Bajramit. E cila vjen si rezultat i kryerjes së Haxhit dhe prerjes së Kurbanit, dy obligime themelore në Islam, të cilat kryhen në kohë të caktuar dhe në mënyrë të caktuar. Me të cilat shfaqet mëshira e Allahut për besimtarët. Haxhi dhe kurbani determinojnë secila në mënyrën e vet vlerat më fisnike e më madhore për individin dhe shoqërinë.
Kurban Bajrami është festë që ka në vete vlerën e sakrificës, devotshmërisë, solidaritetit, humanitetit, drejtësisë e barazisë mes njerëzve, me vete bart porosinë e mirëqenies dhe paqes mbarënjerëzore.
Në këtë ditë feste madhështore thërras të gjithë njerëzit e vullnetit të mirë që të jenë më humanë e solidarë, më mëshirues e tolerant, të ndihmojmë njëri-tjetrin, skamnorët, jetimët, të vetmuarit dhe të gjithë ata që kanë nevojë.
Ashtu siç u shpërndan qielli mëshirë e prodhimtari tokave që i përshkon, ashtu edhe njerëzit bujarë që ndihmojnë të tjerët bëhen pretekst që mëshira e Allahut të shkojë te nevojtarët, jetimët dhe të vetmuarit.
Allahu xh. sh. thotë:
“O njerëz! Të gjithë ju jeni, para Allahut, të varfër dhe nevojtarë! Vetëm Allahu është i pasur dhe i denjë për lavdërim. “(Fatir-15)
Në këtë ditë feste e gëzimi, thërras të gjithë besimtarët, që në zemrën dhe shpirtin e tyre të shndrit besimi i sinqertë. Besimi i cili motivon dhe fuqizon zemrat tona për unitet dhe vëllazërim mes njerëzve. Porosis që në mes nesh të mos ketë divergjenca e interesa parciale të çfarëdo lloji qofshin ato. Të bashkojmë forcën e besimit, atë intelektuale, guximin për të ecur përpara të sigurt, kjo është edhe porosia e Kurban – Bajramit e cila qëndron fuqishëm mbi parimet Kuranore dhe porositë e Muhamedit a.s, mbi unitetin ku Allahu thotë:
“…Mos u përçani ndërmjet veti, se do të dobësoheni e do të humbni fuqinë tuaj…”(Kuran VIII: 46)
Të nderuar besimtar!
Dëshiroj që në emër të Bashkësisë Islame Shqiptare në Zvicër edhe njëherë t’u uroj festen e Kurban-Bajramit të gjithë vëllezërve e motrave tona këtu në Zvicër , kudo që ata gjenden.
Në këtë festë të madhe, duke e lutur Allahun për unitet, mirëkuptim, tolerancë, mirëqenie, harmoni, begati, lumturi e mbarësi për të gjithë njerëzit.
Me respekt
Fehim Abazi, kryetar i Bashkësisë Islame Shqiptare në Zvicër.
Të ngjashme
Emigrantët falin Bajramin në strehimore
Të tjera nga Feja
E-Diaspora
-
Mbrëmje letrare me Daniel Albimin në Domdidier të Zvicrës SHKMT Jehona dhe Komuna e Bujanovcit nën patronatin e kryetarit të Komunës, Shaip Kamberi dhe përfaqësuesit...
-
Themelohet Akademia e studentëve shqiptaro-amerikanë në New York
-
Diaspora e mban ‘gjallë’ Maqedoninë e Veriut
-
Verërat kosovare promovohen në Panairin e Dyseldorfit
-
Një “Ditë Vere” shqiptare, edhe në Zvicër
Jeta në Zvicër
-
Zvicra do të dëbojë terroristët, edhe në vendet që përdorin torturën Deputeti Andrea Caroni ka thënë se “me dëbimin e tyre në shtetet torturuese, Zvicra do ta...
-
Këto janë dy gazetat që nuk i gjeni më në Zvicër
-
Zvicër
SBB ndan fitimin me klientët: 15 franga shpërblim për çdo pronar abonamenti
-
Zvicër
Kush ka mbi 100 mijë franga, nuk do të marrë ndihma plotësuese nga shteti
-
Probleme zvicerane, e japin falas gjelin, pasi ua prish gjumin